ભારતનાં અર્થતંત્રનો વિકાસ,આકર્ષક વિદેશ રોકાણ નીતિ,સંતુલીત લોકશાહી તથા સાનુકુળ ભૌગોલીક સંજોગો વગેરેને લીધે છેલ્લાં કેટલાંક સમયથી ભારતનું રીયલ એસ્ટેટ ક્ષેત્ર જોરદાર તેજી અનુભવી રહ્યું છે.ભરતમાં મુંબઈ,દીલ્હી અને બેંગ્લોર જેવાં શહેરોમાં અમુક ચોક્કસ વિસ્તારોમાં મિલ્કતો તથા જમીન નાં ભાવોમાં છેલ્લાં એકજ વર્ષમાં ૧૦૦% નો ભાવ વધારો જોવા મળ્યો છે.ભારતમાં બાંધકામ ક્ષેત્રે ડીએલફ,ઓમેક્સ,યુનીટેક,સહારા,વિપુલ,ઈરોઝ,ઝી,પાશ્ર્વનાથ,બાલાજી વગેરે મુખ્ય કંપનીઓ કાર્યરત છે.આ કંપનીઓ દ્વારા બાંધકામનાં વિશાળ પ્રોજેકટ્સ હાથ ધરવામાં આવ્યાં છે જેમકે મેગા શોપીંગ મોલ,આઈ.ટી.પાર્કસ,ઓફીસ બીલ્ડીંગ,લકઝરીયસ હાઈરાઈઝ બીલ્ડીંગ,સ્પેશીયલ ઈકોનોમીક ઝોન તથા ટાઉનશીપ વગેરે આવાં અદ્યતન બાંધકામો દ્વારા પણ રીયલ એસ્ટેટ ક્ષેત્રની તેજીને વેગ મળે છે.છેલ્લાં થોડાં સમયમાં ભારતમાં રીયલ એસ્ટેટ ક્ષેત્રે અત્યાર સુધીની સૌથી મોટી રકમનાં સોદાઓ થયાં છે,જેમકે યુનીટેક દ્વારા નોઈડા ડેવલોપમેન્ટ ઓથોરીટી પાસેથી ૩૪૦ એકર જમીન ૧૫૮૩ કરોડ રુપીયામાં ખરીદવામાં આવી.ગુજરાતનાં અદાણી ગૃપ દ્વારા થોડાં સમય પહેલાંજ મુંબઈનાં બાંદ્રા કુર્લા કોમ્પ્લેક્સ એરીયામાં રુ ૨૨ બિલિયન નો સોદો કરવામાં આવ્યો.રીલાયન્સ દ્વારાં પણ ૭.૫ હેકટર નો પ્લોટ રુ. ૧૧૦૪ કરોડમાં બાન્દ્રા કુર્લા કોમ્પ્લેક્સ-મુંબઈ ખાતે ખરીદવામાં આવ્યો છે.